1400ರಿಂದ ಪಾಶ್ಚಿಮಾತ್ಯ ದೇಶಗಳು ಸಂಗೀತ ವಾದ್ಯಗಳ ಬೆಳವಣಿಗೆಯ ಮೇಲೆ ನಿಜವಾದ ಪ್ರಭಾವ ಬೀರಿವೆ, ನವೋದಯ ಅವಧಿಯಲ್ಲಿ ಅಗಾಧವಾದ ಬದಲಾವಣೆ ಕಂಡುಬಂದಿತು. ವಾದ್ಯಗಳು ಹಾಡುವಿಕೆ ಅಥವಾ ನೃತ್ಯದ ಜೊತೆಗಿಂತ ಇತರ ಉದ್ದೇಶಗಳಿಗೆ,ಮತ್ತು ಅಭಿನಯಗಾರರು ಏಕ ವಾದ್ಯವಾಗಿಯೂ ಅವುಗಳನ್ನು ಉಪಯೋಗಿಸಿದರು. ಕೀಬೋರ್ಡ್ ಮತ್ತು ಲೂಟ್ಸ್‌ಗಳು ಬಹುವಿದದ ಸಂಗೀತ ಹೊರಡಿಸುವ ವಾದ್ಯಗಳಾಗಿ ಬೆಳವಣಿಗೆ ಹೊಂದಿದವು ಮತ್ತು ಸಂಯೋಜಕರು ಹೆಚ್ಚಿನದಾಗಿ ಸಂಕೀರ್ಣವಾದ ಉಪಕರಣಗಳನ್ನು ಬೆಳೆಸಿದರು. ಸಂಯೋಜಕರು ನಿರ್ದಿಷ್ಟವಾದ ಸಂಗೀತವಾದ್ಯಕ್ಕೆ ಸಂಗೀತದ ತುಣುಕುಗಳನ್ನು ರಚಿಸುವುದಕ್ಕೆ ಶುರುಮಾಡಿದರು . ಹದಿನಾರನೇಯ ಶತಮಾನದ ಅರ್ಧದ ನಂತರ, ವಿವಿಧ ಸಂಗೀತ ವಾದ್ಯಗಳಿಗೆ ಬರೆದು ಸಂಯೋಜಿಸುವ ವಿಧಾನ ಸಾಮಾನ್ಯವಾಗಿ ಆಚರಣೆಗೆ ಬಂದಿತು. ಈಗ ಸಂಯೋಜಕರ ನಿರ್ದಿಷ್ಟವಾದ ರಚನೆಯನ್ನು ವಯಕ್ತಿಕ ಅಭಿನಯಗಾರರು ತಮ್ಮ ಸ್ವಂತ ವಿವೇಚನೆಗೆ ಅನ್ವಯಿಸಿಕೊಂಡರು. ಬಹುಸ್ವರ ಶೈಲಿಯು ಪ್ರಸಿದ್ಧ ಸಂಗೀತವಾಗಿ ಪ್ರಭಾವ ಬೀರಿತು,ಮತ್ತು ವಾದ್ಯ ತಯಾರಕರು ಇದಕ್ಕೆ ಪ್ರತಿಸ್ಪಂದಿಸಿದರು.

1400ರ ಸುಮಾರಿಗೆ,ಸಂಗೀತ ವಾದ್ಯಗಳ ಬೆಳವಣಿಗೆಗೆ ಕ್ರಿಯಾಶೀಲವಾದ ನಾದದ ಶ್ರದ್ಧಾಪೂರ್ವಕ ಸಂಯೋಜನೆಗೆ ಹೆಚ್ಚಿನ ಒಲವು ಕಂಡುಬಂದಿತು. ಜನರು ಕೂಡ ಸೃಷ್ಟಿಸುವಿಕೆ, ನುಡಿಸುವಿಕೆ, ಮತ್ತು ಸಂಗೀತ ವಾದ್ಯಗಳ ಪೂರ್ಣಪಟ್ಟಿ ಕುರಿತು ಪುಸ್ತಕ ಬರೆಯಲು ಶುರುಮಾಡಿದರು; ಇವುಗಳಲ್ಲಿ ಮೊದಲ ಪುಸ್ತಕ ಸೆಬಾಸ್ಟಿಯನ್ ವೈರ್ದುಂಗ್ ರ 1511ರ ಶಾಸ್ತ್ರಗ್ರಂಥ "Musica getuscht und angezogen" (ಇಂಗ್ಲೀಷ್‌ನಲ್ಲಿ: "ಮ್ಯೂಜಿಕ್ ಜರ್ಮನೈಸ್ಡ್ ಆ‍ಯ್‍೦ಡ್ ಆ‍ಯ್‌ಬ್‌ಸ್ಟ್ರಾಕ್ಟೆಡ್ " ). ವೈರ್ದುಂಗ್‌ರ ಕೃತಿಯು ಹಂಟರ್ಸ್ ಹಾರ್ನ್,ಮತ್ತು ಆಕಳ ಘಂಟೆ ಒಳಗೊಂಡಂತೆ "ಅಸಹಜವಾದ" ವಾದ್ಯಗಳ ಸಂಪೂರ್ಣವಾದ ವಿವರಣೆ ಹೊಂದಿದ್ದು, ವೈರ್ದುಂಗ್ ಇವುಗಳನ್ನು ವಿಮರ್ಶಿಸಿದ್ದಾರೆ. ಆರ್ನಾಲ್ಟ್ ಸ್ಲಿಕ್‌ರ "Spiegel der Orgelmacher und Organisten" (ಇಂಗ್ಲೀಷ್‌ನಲ್ಲಿ : "ಮಿರರ್ ಆಫ್ ಆರ್ಗನ್ ಮೇಕರ್ಸ್ ಆ‍ಯ್‌೦ಡ್ ಆರ್ಗನ್ ಪ್ಲೇಯರ್ಸ್ " )ಒಳಗೊಂಡಂತೆ ಅದೇ ವರ್ಷ ಇತರ ಪುಸ್ತಕಗಳು ಅನುಕರಿಸಿದವು,ಈ ಶಾಸ್ತ್ರಗ್ರಂಥವು ಆರ್ಗನ ರಚನೆ ಮತ್ತು ನುಡಿಸುವುದರ ಮೇಲಿದೆ. ಭೋದನೆಯ ಮತ್ತು ಆಕರ ಗ್ರಂಥಗಳು ನವೋದಯ ಯುಗದಲ್ಲಿ ಪ್ರಕಟವಾದವು, ಎಲ್ಲಾ ವಾಯು ಮತ್ತು ತಂತಿವಾದ್ಯಗಳ ಅಳತೆಯ ಆಧಾರ ಒಳಗೊಂಡಂತೆ ವಿವರವಾದ ನಿರೂಪಣೆ ಮತ್ತು ವರ್ಣನೆ ಹೊಂದಿದೆ. ಮಿಶೆಲ್ ಪ್ರಿಟೊರಿಯಸ್‌ರ "ಸಿಂಟಗ್ಮಾ ಮ್ಯೂಜಿಕಮ್ " ಈ ಪುಸ್ತಕವು, ಹದಿನಾರನೇಯ ಶತಮಾನದ ಸಂಗೀತ ವಾದ್ಯಗಳ ಮೇಲಿನ ವಿಶ್ವಾಸಾರ್ಹ ಉಲ್ಲೇಖವೆಂದು ಪರಿಗಣಿಸಲ್ಪಟ್ಟಿದೆ.

ಹದಿನಾರನೇಯ ಶತಮಾನದಲ್ಲಿ ವಾದ್ಯ ಮಾಡುವವರು ವಯೋಲಿನ್‌ನಂತಹ "ಸಂಪ್ರದಾಯ ಬದ್ಧ ಆಕಾರ"ದ ಹೆಚ್ಚು ವಾದ್ಯಗಳನ್ನು ತಯಾರಿಸಿದರು, ಇದು ಇಂದಿಗೂ ಉಳಿದುಕೊಂಡಿದೆ. ಸಂಗೀತ ಕೇಳುಗರ ಸೌಂಧರ್ಯ ಪ್ರಜ್ಞೆಯನ್ನು ಅನುಸರಿಸಿ ಸಂಗೀತ ಸಾಧನಗಳ ಸ್ವರ ಹೊರಡಿಸುವ ಹಿನ್ನೆಲೆಯ ಜೊತೆಗೆ ಭೌತಿಕ ಆಕಾರದ ಮೇಲೂ ಕೂಡ ಗಮನ ಹರಿಸಲಾಯಿತು. ಅದಕ್ಕಾಗಿ, ತಯಾರಕರು ಸಾಮಗ್ರಿಗಳು ಮತ್ತು ಕಾರ್ಯನೈಪುಣ್ಯತೆಯ ಮೇಲೆ ವಿಶೇಷವಾದ ಗಮನ ಹರಿಸಿದರು,ಮತ್ತು ವಾದ್ಯಗಳು ಮನೆಗಳಲ್ಲಿ ಮತ್ತು ವಸ್ತುಸಂಗ್ರಹಾಲಯಗಳಲ್ಲಿ ಕಲೆಹಾಕಲು ಯೋಗ್ಯವಾದವು. ಈ ಅವಧಿಯಲ್ಲಿ ತಯಾರಕರು "ವಾದ್ಯಗೋಷ್ಠಿ" ಗಳ ಬೇಡಿಕೆಗೆ ತಕ್ಕಂತೆ ಅದೇ ತರಹದ ವಿವಿಧ ಅಳತೆಯ ವಾದ್ಯಗಳನ್ನು ತಯಾರಿಸಲು ಶುರುಮಾಡಿದರು,ಅಥವಾ ಈ ಗುಂಪಿನ ವಾದ್ಯಗಳ ಮೇಲೆ ರಚಿಸಿ ಮೇಳದಲ್ಲಿ ನುಡಿಸಿದರು. ವಾದ್ಯ ತಯಾರಕರು ಇಂದಿಗೂ ಉಳಿದುಕೊಳ್ಳುವ ಲಕ್ಷಣ ಹೊಂದಿದ ವಾದ್ಯ ಅಭಿವೃದ್ಧಿ ಪಡಿಸಿದರು. ಉದಾಹರಣೆಗೆ, ಆರ್ಗನ್‌ನ ಬಹು ವಿಧವಾದ ಕೀಬೋರ್ಡ್‌ಗಳು ಮತ್ತು ಪೆಡಲ್‌ಗಳು ಈಗಲೂ ಅಸ್ತಿತ್ವದಲ್ಲಿವೆ,ಮೊದಲ ಏಕ stops ಒಳಗೊಂಡ ಆರ್ಗನ್ ಹದಿನೈದನೇಯ ಶತಮಾನದ ಆರಂಭದಲ್ಲಿ ಕಾಣಿಸಿಕೊಂಡಿತ್ತು. ಈ stops ಗಳು ಮಿಶ್ರವಾದ ಸ್ವರ ಉತ್ಪಾದಿಸುತ್ತಿತ್ತು, ಅ ಸಮಯದಲ್ಲಿ ಸಂಯುಕ್ತವಾದ ಸಂಗೀತದ ಬೆಳವಣಿಗೆಯ ಅವಶ್ಯಕತೆ ಇದ್ದಿತು. ಕಹಳೆಯ ರೀತಿಯ ಸಾಧನಗಳು ಆಧುನಿಕ ರೂಪವನ್ನು ಪಡೆದುಕೊಂಡು ಇದನ್ನು ನುಡಿಸುವವರು ಒಳಾಂಗಣ ಸಂಗೀತಕ್ಕೆ ಇದನ್ನು ಅಳವಡಿಸಿಕೊಳ್ಳಲು ಮ್ಯೂಟ್‌‍ಗಳನ್ನು ಸೇರ್ಪಡಿಸಿದರು.

ಸಾಚ್ಸ್-ಹಾರ್ನ್‌ಬೊಸ್ಟೆಲ್
ಪ್ರಾಚೀನ ಪದ್ಧತಿಗಳು
ಪ್ರಾಚೀನ ಮತ್ತು ಇತಿಹಾಸಪೂರ್ವ
ನವೋದಯ